DREPTURILE OMULUI SI PROVOCARILE GLOBALIZARII Lector univ dr Lucia Uta, Universitatea Crestina "Dimitrie Cantemir" Bucuresti luciauta@yahoo com Abstract: Globalisation and economic integration, phenomena which dominate contemporary society, provide undeniable opportunities to stimulate economic growth and to promote democracy However, they overlap with the emergence of certain threats which have gone beyond national borders An analysis of human rights from a judicial perspective, which are perceived as fundamental rights, are grounded on liberty and the reasoning of an individual as a human being, which necessarily involves an examination of the issue of human rights at a national, as well as an international level, especially with regard to those circumstances which, through serious and constant breaches, pose a major threat to universal human values Keywords: natural right, fundamental rights, globalisation, the universality of human values, protection of human rights Conceptul de drepturi ale omului consacrat cu actuala semnificatie relativ recent, odata cu asezarea drepturilor omului si libertatilor fundamentale în ordinea sociala si afirmarea lor ca realitati juridice, a devenit, în contextul politic, juridic si economic contemporan, un reper esential pentru fundamentarea unei noi ordini morale si sociale construite în jurul unor idei si principii care sa permita libera si deplina afirmare a individului, a demnitatii si valorii lui ontologice Cu toate ca delimitarile conceptuale si teoretizarea drepturilor omului ca drepturi fundamentale s-au realizat târziu, în secolul XX, în contextul internationalizarii protectiei drepturilor omului si crearii unor institutii si mecanisme menite sa asigure promovarea si protectia lor juridica, originile istorice si filosofice ale notiunii trebuie cautate mult mai departe, în umanismul antic, reînviat în climatul spiritual oferit de Renastere si, mai apoi, de Secolul Luminilor, care a facut posibila cristalizarea ideilor privind existenta unui drept natural si universal, vesnic si imuabil, perceput mai întâi ca o prelungire a ordinii divine, iar mai apoi ca atribut inerent fiintei umane, deci intrinsec acestei calitati, dobândit în afara oricaror reglementari, superior si opozabil statului Problematica drepturilor omului poate fi abordata din perspective diverse, în doctrina juridica analiza realizându-se în principal din punctul de vedere al filosofiei politico-juridice, a carei evolutie a condus la afirmarea individului ca persoana umana titulara de drepturi subiective opozabile în primul rând statului, complementar aspectului juridic, care vizeaza actele normative interne si documentele juridice internationale în care îsi gasesc consacrarea ideile, principiile si mecanismele menite sa asigure recunoasterea si garantarea drepturilor omului si, nu în ultimul rând, în planul cooperarii dintre state pentru promovarea si protectia drepturilor omului prin instrumente specifice 1 §1 Dreptul natural si dreptul pozitiv Întelegerea a ceea ce alcatuieste fiinta umana a avut un rol determinant pentru felul în care oamenii si-au structurat viata publica si privata, modul de organizare a vietii sociale constituind o preocupare centrala a filosofiei, indiferent de epoca Daca pentru Protagoras "omul este masura tuturor lucrurilor", în conceptia lui Socrate oamenii se nasc si cu adevaruri comune, dar îsi pot câstiga libertatea numai pe baza cunoasterii de sine Un reper important al oricarui demers ce îsi propune identificarea radacinilor antice ale conceptului de drept natural - expresie a conflictului dintre lege si drept, cea dintâi relativa, trecatoare si imperfecta, iar ultimul absolut, universal, imuabil -, abandonat odata cu raspândirea doctrinei contractului social, este reprezentat de conceptia politico-juridica a lui Aristotel Cea mai buna organizare pentru state si pentru majoritatea oamenilor, credea Aristotel, este produsa de calea de mijloc, compusa din fiinte egale si asemanatoare care formeaza baza naturala a societatii 2 Daca oamenii nu sunt egali de la natura, ei pot avea o situatie sociala egala La baza societatii democratice, trebuie sa stea virtutea întelepciunii, singura care elimina extremele daunatoare si singura capabila sa evite convulsiile sociale Întelepciunea practica este aceea care "dirijeaza actiunea si deliberarea"3 Si în Roma antica, dreptul, conceput prin referire la categorii morale (jus est ars boni et aequi), este considerat a fi dat pe cale naturala tuturor oamenilor "Este o lege adevarata, dreapta ratiune, conforma cu natura, raspândita în toti, constanta, eterna Aceasta lege nu este permis sa fie abrogata si nici nu se poate deroga de la ea Nici nu este alta la Roma, alta la Atena, alta acum, alta mai târziu, ci o singura lege si eterna si neschimbatoare va cârmui pe toti oamenii si în toate timpurile" 4 Dreptul privat roman, considera Ulpian, are trei surse distincte: jus civile, jus gentium si jus naturale5, acesta din urma comun tuturor vietuitoarelor, permanent echitabil si util (semper aequum et bonum); dupa dreptul natural, toti oamenii sunt egali Dreptul îsi stabileste principiile pornind de la legea morala naturala si de la ideea de bine O asemenea conceptie, scria Paul, ramâne un deziderat filosofic în raport de imperfectiunile dreptului pozitiv, fara de care, însa, societatea nu poate fi conceputa (ubi societas, ibi lex) Pentru Hugo Grotius, a carui conceptie politico-juridica îsi gaseste radacinile în filosofia greaca, omul este esentialmente un animal social (zoon politikon), caracterizat de nevoia de a trai în societate (appetitus societatis), înzestrat cu un instinct social ce are la baza incapacitatea sa de a trai în afara comunitatii Libertatea de vointa si de actiune a omului îsi gaseste justificarea în principiile dreptului natural, singurele apte a asigura unitatea sociala, iar normele dreptului pozitiv sunt socotite a fi expresia dreptului natural numai în masura în care apar ca reguli ale bunului simt, si, prin urmare, sunt acceptate în mod universal, în conformitate cu dreapta ratiune 6 "Dreptul natural consta în reguli ale dreptei ratiuni, care arata ca o actiune este din punct de vedere moral corecta sau incorecta, dupa cum corespunde sau nu cu însasi natura rationala" 7 Asadar, dreptul natural, care face posibila viata în comunitate, are, la Grotius, o substanta rationala, conforma naturii sociale a omului, iar nu revelata, ceea ce, s-a observat, face posibila întelegea îmbinarii armonioase a doctrinei dreptului cu teoria contractualista privind aparitia statului 8 Totusi, dreptul natural, ca drept subiectiv nu poate exista în afara dreptului obiectiv, înteles ca fiind "coordonarea libertatii sub forma imperativa"9, întrucât "adevarata libertate începe numai atunci când posibilitatea naturala de actiune e însotita de garantie, de existenta respectului" 10 Norma juridica, ordinea de drept întemeiaza si legitimeaza constituirea si afirmarea dreptului subiectiv, care, altfel, nu ar fi decât o simpla "facultate neregulata si fara nici o valoare 11 Efectiva promovare a drepturilor omului de un regim de drept presupune nu numai posibilitatea exprimata la nivel juridic de a recunoaste identitatea indivizilor, de a permite libera si deplina manifestare a fiintei umane, ci si precizarea limitelor puterii politice organizate statal, crearea unor instrumente de protectie a individului în raporturile sale cu colectivitatea 12 §2 Universalizarea drepturilor fundamentale ale omului Teorii coerente privitoare la drepturile omului s-au cristalizat în cultura politica si juridica europeana în secolele al XVIII-lea si al XIX-lea, când au aparut si primele instrumente juridice care consacra aceste drepturi, dezvoltarile normative cunoscând o evolutie fara precedent dupa cel de al Doilea Razboi Mondial, când protectia drepturilor omului s-a impus ca imperativ al comunitatii internationale, ceea ce a facilitat întarirea unitatii dreptului international, supus unui amplu proces de codificare, prin construirea unui sistem de reglementari cu caracter universal si regional, concomitent cu adaugarea unor noi dimensiuni ale unor drepturi ori chiar cu consacrarea unor drepturi noi Cum statul modern omnipotent nu poate asigura garantarea efectiva a drepturilor omului, acestea trebuie "sa depaseasca cadrul strâmt, sa intre în reglementarile internationale, adica sa fie internationalizate"13 Chiar daca promovarea drepturilor omului reprezinta o preocupare constanta a comunitatii internationale, având ca scop crearea unui cadru care sa sprijine eforturile statelor de asigurare în plan intern a drepturilor fundamentale, nu trebuie uitat ca actiunea efectiva de protectie a drepturilor omului se desfasoara, prin excelenta, la nivel national 14 Conceptul de drepturi ale omului este, fara îndoiala, unul dinamic, continutul, sensul si valentele sale aflându-se într-un continuu proces de transformare, aflat în corelatie, pe de o parte cu nivelul la care a ajuns societatea umana, iar pe de alta parte cu valorile pe care aceasta le promoveaza "Coordonata axiala a drepturilor si libertatilor fundamentale ale omului, pe care este creata Declaratia universala a drepturilor omului (1948), si anume cea a universalitatii valorilor umane (si care consolideaza cea de a doua coordonata a aceste constructii, cea a unitatii speciei umane), poate rezista si trebuie înteleasa ca fiind functionala numai prin depasirea relativitatii valorilor particulare inerente diverselor culturi si civilizatii, fiecare dintre culturile si civilizatiile specifice popoarelor în devenirea lor istorico-culturala participând, prin întreaga experienta istorica si spirituala, la perenitatea si universalitatea valorilor umane "15 Drepturile fundamentale sunt acele drepturi ale omului esentiale si inalienabile, care, împreuna, trebuie recunoscute si garantate în orice împrejurare, fara posibilitatea de derogare 16 În literatura juridica, s-a retinut, ca trasatura generala, ca drepturile fundamentale sunt drepturi subiective, care nu se deosebesc de celelalte drepturi subiective nici prin natura si nici prin obiectul lor, ci numai prin importanta economica, sociala si politica pe care o au, importanta reflectata în regimul juridic ce le este propriu, caracterizat de limitarea competentelor puterii legislative obisnuite si de instituirea unui sistem complex de garantii, atât de fond, cât si procedurale 17 Ele sunt prerogative ale persoanelor - subiecte de drept determinate - si îsi gasesc temeiul în normele juridice care le reglementeaza Caracterul "fundamental" rezulta, pe de o parte, din aceea ca în jurul lor graviteaza toate celelalte drepturi subiective, iar pe de alta parte, din protectia de care se bucura în raport cu toate puterile statului 18 Ca atribute stabilite si garantate constitutional, drepturile fundamentale confera titularilor lor posibilitatea de a avea o anumita conduita, nemijlocit pe temeiul normei constitutionale, dar presupun, totodata, si obligatii, atât pozitive, cât si negative ale autoritatilor publice, care sa asigure si sa garanteze realizarea lor Chiar si drepturile fundamentale pot suferi limitari, dar, astfel cum rezulta din chiar Declaratia Universala a Drepturilor Omului, "în exercitarea drepturilor si în folosirea libertatilor sale fiecare este supus numai limitarilor stabilite de lege în scopul asigurarii recunoasterii si respectului drepturilor si libertatilor altora si în scopul satisfacerii exigentelor juste ale moralei, ordinii publice si bunastarii generale într-o societate democratica" În planul dreptului public, s-a pus problema daca si în ce masura multitudinea documentelor juridice internationale cu incidenta asupra drepturilor omului de natura a genera migrarea unora dintre atributele suveranitatii între diferite subiecte de drept, cooperarea internationala în domeniul drepturilor omului pot fi considerate compatibile cu cerinta respectarii suveranitatii statelor, care, în anumite analize, pare a fi devenit un concept desuet În ce ne priveste, ne alaturam acelor autori care sustin ca "existenta unor tratate în domeniul drepturilor omului nu reprezinta si nu poate reprezenta o limitare a suveranitatii statelor, ele fiind o evidentiere a vointei acestora de a-si dezvolta colaborarea si în acest domeniu al raporturilor reciproce" 19 În aceeasi ordine de idei, încheierea acordurilor dintre state, ce contin cedari reciproce si benevole, nu trebuie interpretata în sensul unei abandonari a suveranitatii, ci, mai curând, ca o reafirmare a acesteia Suveranitatea nu poate fi considerata absoluta, mai ales în contextul în care omenirea tinde spre integrarea într-o comunitate internationala interdependenta, iar sistemul normelor dreptului international nu este altceva decât un fundament normativ pentru actiunea statelor, creat de ele însele, care nu poate absorbi suveranitatea de stat Întinderea suveranitatii si formele ei de realizare se afla într-un permanent proces de transformare în functie de relatiile de integrare, de obligatiile pe care statul si le asuma în plan international Instrumentele internationale au ca principal mijloc de executare asumarea de catre statele parti a obligatiei de a lua masurile legislative sau de alta natura necesare pentru asigurarea realizarii drepturilor fundamentale, astfel încât sistemele internationale de control au numai un caracter complementar si subsidiar fata de mecanismele interne, constituindu-se într-o garantie suplimentara 20 În ce priveste sistemul european de protectie a drepturilor omului, acesta are ca principal document Conventia privind protectia drepturilor omului si a libertatilor fundamentale, elaborata în cadrul Consiliului Europei si menita sa asigure garantarea colectiva a unora dintre drepturile enumerate în Declaratia Universala a Drepturilor Omului Conventia consacra nu numai o serie de drepturi si libertati civile si politice, dar stabileste si un mecanism de control, creând, totodata, organisme menite sa o puna în aplicare Curtea de la Luxemburg a facut si ea referire în jurisprudenta sa la Conventia europeana a drepturilor omului ca izvor de drepturi fundamentale, statuând ca protectia drepturilor omului este, cu prioritate, obiectivul Curtii Europene a Drepturilor Omului, dar si ca orice judecator, national sau comunitar, trebuie sa urmareasca direct respectarea drepturilor fundamentale Aceeasi Curte s-a declarat necompetenta în a interpreta conformitatea cu Conventia europeana a drepturilor omului a unor dispozitii nationale puse în discutie într-o cauza dedusa instantelor nationale, daca se refera la "o situatie care excede domeniul de aplicare a dreptului comunitar" 21 Este însa de competenta Curtii Europene de Justitie sa declare ca un stat membru nu-si îndeplineste atributiile decurgând nu numai din tratate sau din dreptul comunitar derivat, dar si din regulile nescrise, înglobând inclusiv principii generale de drept 22 Respectarea drepturilor fundamentale face parte integranta din principiile generale de drept carora Curtea le asigura aplicarea; apararea acestor drepturi se inspira din traditiile constitutionale comune ale statelor membre 23 Drepturile fundamentale garantate prin Conventie si care rezulta din traditiile constitutionale comune statelor membre fac, deci, parte din dreptul uniunii, ca principii generale 24 În mod independent de legislatia statelor membre, legislatia comunitara nu impune doar obligatii persoanelor, ci este menita sa le confere acestora si drepturi Aceste drepturi nu apar numai acolo unde ele sunt conferite de Tratat, ci si în urma unor obligatii pe care tratatul le impune în mod clar persoanelor, precum si statelor membre si institutiilor comunitare 25 Încalcarea eventuala a drepturilor fundamentale printr-un act institutional al Comunitatii nu poate fi apreciata altfel decât în cadrul dreptului comunitar însusi Introducerea de criterii de apreciere speciale, tinând de legislatia sau de ordinea constitutionala a unui stat membru, în masura în care aduce atingere unitatii materiale si eficientei dreptului comunitar, duce la ruperea unitatii pietei comunitare si la punerea în pericol a coeziunii Comunitatii Prin urmare, persoanele trebuie sa beneficieze de protectia drepturilor fundamentale, care tin de ordinea juridica comunitara, în contextul în care revine fiecaruia dintre statele membre obligatia de a reglementa un sistem de cai de atac si de proceduri care sa asigure respectarea dreptului si o protectie jurisdictionala efectiva 26 §3 Protectia drepturilor omului în contextul pericolelor globalizarii Progresul tehnico-stiintific care a caracterizat sfârsitul de mileniu, crearea spatiului informational unic, au condus la diversificarea relatiilor economice internationale, la intensificarea comertului si a circulatiei capitalului privat peste frontierele statelor, dar si la cresterea mobilitatii gruparilor criminale si aparitia unor noi pericole pentru valorile majore care sunt pacea si securitatea internationala Globalizarea si integrarea economica, fenomene ce domina societatea contemporana, ofera reale oportunitati de stimulare a cresterii economice, de promovare a democratiei, corelate însa cu aparitia unui "spatiu migrator international", cu pericolul destabilizarii globale ca efect al crizelor economice si cu acutizarea unor amenintari variate, cum ar fi conflictele regionale, terorismul international, criminalitatea organizata, traficul de droguri si de persoane, favorizate de intensificarea schimbului la nivel global, de dezvoltarea fara precedent a tehnologiei informatiei, a transporturilor, concomitent cu diminuarea controlului statului asupra frontierelor si fluxurilor de bunuri, servicii si resurse financiare "În masura în care guvernele diferitelor state nu au capacitatea de a gestiona dificultatile economice carora trebuie sa le faca fata, acestea stimuleaza diverse forme de criminalitate cu manifestare internationala, reduc vigilenta fata de afectarea securitatii ecologice, produc diminuarea resurselor alocate sanatatii publice si altor programe sociale si genereaza migratia populatiei Toate aceste fenomene negative creeaza mediul favorabil manifestarii amenintarilor asimetrice la adresa securitatii internationale si nationale, afectând, în egala masura, atât statele, cât si sistemul international în ansamblul sau "27 Traficul de fiinte umane, spre exemplu, una dintre cele mai grave forme de exploatare umana, de violare a drepturilor omului, a demnitatii si integritatii persoanei, fenomen care se agraveaza constant, presupune organizarea unor retele ce depasesc granitele statelor (traficanti, transportatori, consumatori), internationalizarea gruparilor criminale, ceea ce face necesara nu doar formularea unor politici coerente pentru prevenirea si combaterea unui atare flagel la nivel national, ci si cooperarea internationala, crearea unor instrumente juridice universale sau regionale eficiente de prevenire si combatere Între acestea, mentionam Protocolul pentru modificarea Conventiei de la Geneva privind reprimarea traficului de femei peste vârsta de 18 ani, Conventia ONU pentru reprimarea traficului de fiinte umane si a exploatarii prostitutiei semenilor, Conventia ONU cu privire la drepturile copilului, Conventia ONU împotriva criminalitatii transnationale organizate ori Conventia europeana privind lupta împotriva traficului de fiinte umane La nivel european, prin decizii ale Consiliului Europei, au fost create doua structuri - Europol si Eurojust, prima cu atributii în prevenirea si combaterea migratiei ilegale si traficului de persoane, iar cea de a doua având un rol important în prevenirea si combaterea crimei organizate Între cauzele traficului de persoane au fost identificate saracia, somajul, discriminarea pe piata muncii, violenta domestica si abuzul, amploarea fenomenului aflându-se în strânsa legatura cu profiturile pe care le aduce, profituri ce permit organizatiilor criminale finantarea altor activitati, cum ar fi terorismul, traficul de arme si droguri ori spalarea de bani În alta ordine de idei, în încercarea de reglementare a combaterii terorismului international si transnational, ce a evoluat, s-a perfectionat continuu, adaptându-se la noile conditii ale epocii contemporane printr-o diversificare fara precedent în istorie, în dezbaterile doctrinare s-a atras atentia, în mod întemeiat consideram, ca interesul public necesita mentinerea unui echilibru între imperativul protejarii sigurantei publice si folosirea fortei, între necesitatea prevenirii atacurilor teroriste si protejarea drepturilor omului, inclusiv în cazul persoanelor suspectate de terorism Singura modalitate prin care lumea democratica poate face fata cu succes acestei noi provocari este sa demonstreze ca toleranta, respectul pentru drepturile omului si demnitatea umana, precum si preocuparea pentru prosperitatea individului sunt repere esentiale în sistemului axiologic al democratiilor moderne laice, chiar daca îsi au originile în crestinism 28 Sursele de instabilitate, pericolele si amenintarile la adresa comunitatii internationale sunt direct proportionale cu evolutia societatii, iar prevenirea si combaterea lor nu este posibila decât printr-un efort comun, prin crearea unor programe la nivel subregional, regional si mondial pentru promovarea si respectarea drepturilor omului, pentru cooperarea economica si socio-culturala, care sa duca la construirea unor areale de pace si stabilitate, bazate pe asimilarea valorilor fundamentale comune 29 1 R Miga-Besteliu, (1997), Drept international Introducere în dreptul international public, Ed All, Bucuresti, p 169-170 2 IPS Pr I Popa, (2010), Datatorul de lege si legea - legamânt în miscare prin istorie, în Biserica ortodoxa si drepturile omului Paradigme, fundamente, implicatii, Ed Universul Juridic, Bucuresti, p 113 3 Aristotel, (1988), Etica Nicomahica, Ed Stiintifica si Enciclopedica, Bucuresti, p 142 4 Cicero, De Republica, III, 17 5 V Hanga, (1989), Principiile dreptului privat roman, Ed Dacia, Cluj-Napoca, p 18 6 N Popa, I Dogaru, Gh Danisor, D C Danisor, (2010), Filosofia dreptului Marile curente, Ed C H Beck, Bucuresti, p 106 7 H Grotius, (1968), Despre dreptul razboiului si al pacii, Ed Stiintifica, Bucuresti, p 108 8 S Munteanu, (2009), Repere în istoria filosofiei dreptului, Ed Wolters Kluwer, Bucuresti, p 34-35 9 Giorgio del Vecchio, Lectii de filozofie juridica, Ed a IV-a a textului italian, traducere de Josif Constantin Dragan, Ed Europa Nova, Bucuresti, p 248 10 Ibidem, p 245 11 Ibidem 12 I Muraru, S Tanasescu, (2003), Drept constitutional si institutii politice, Vol I, ed a IX-a, Ed All Beck, Bucuresti, p 135-136 13 I Moroianu-Zlatescu, R Demetrescu, (2002), Drepturile omului Mecanisme si institutii specializate ale Natiunilor Unite, Institutul Român pentru Drepturile Omului, Bucuresti, p 3 14 D Popescu, A Nastase, F Coman, (1994), Drept international public, Casa de editura si presa "Sansa" S R L , Bucuresti, p 109 15 E Moroianu, (2008), Drepturile omului între universalism juridic si dreptul la diferentiere O abordare de ordin socio-antropologic, în Dreptul comunitar si dreptul intern Aspecte privind legislatia si practica judiciara Comunicari prezentate la Sesiunea stiintifica a Institutului de Cercetari Juridice 17 aprilie 2008, Ed Hamangiu, Bucuresti, p 165 16 A Barav, Ch Philip, (1993), Dictionnaire juridique des Communautés européennes, PUF, Paris, p 161 si urm 17 I Deleanu, (2006), Institutii si proceduri constitutionale în dreptul român si în dreptul comparat, Ed CH Beck, Bucuresti, p 144-149 18 Ibidem, p 467 19 D Popescu, A Nastase, F Coman, op cit , p 107 20 I Muraru, E S Tanasescu, op cit, Vol I, p 151 21 CJCE, cauza Daniele Annibaldi vs Sindaco del Comune di Guidonia, 18 decembrie 1997, C-309/96, Rec , p I-7493 22 CJCE, cauza Comisia vs Republica Federala Germania, C249/86, 18 mai 1989, Rec , p 1263 23 CJCE, cauza Internationale Handelsgesellschaft mbH vs Einfuhr und Vorratsstelle für Getreide und Futtermittel, 17 decembrie 1970, 11/70, Rec , p 1125, în P Rambaud, Les grandes décisions de la jurisprudence communautaire, 3e édition, Hachette, 2007, p 30-34 24 F Sudre, (1998), La communaute européenne et les droits foundamentaux après le traité d'Amsterdam Vers un nouveau système européen de protection des droits de l'homme, JCP nr 1-2/7 ianuarie, p 8 25 CJCE, cauza NV Algemene Transport en Expeditie Onderneming Van Gend en Loos c/ Administration fiscale néerlandaise, 5 februarie 1963, 26/62, Rec 3, în P Rambaud, op cit , p 10-15 26 CJCE, cauza Union de pequeños agricultores c/ Conseil de l'Union européenne, C-50/00P, 25 iulie 2002, Rec , I-66/77 27 Lynn E Davis, Globalization's Security Implications, RAND Issue paper, 2003, p 4, citat de T Frunzeti, G Dulea, Psihologia terorismului în era globalizarii, Edit Centrului Editorial al Armatei, Bucuresti, 2009, p 98 28 S Tsang, (2008), Serviciile de informatii si drepturile omului în era terorismului global, Ed Univers Enciclopedic, Bucuresti, p 16 29 T Frunzeti, G Dulea, op cit , p 95 - - 2 Vol II, nr 3/septembrie, 2010 3 Cogito - REVISTA DE CERCETARE STIINTIFICA PLURIDISCIPLINARA 